
Istorie 


De la Wikipedia, enciclopedia liberă 

Istoria este ştiinţa care studiază evoluţia societăţii omeneşti din trecut până în prezent. Obiectul istoriei nu 
se limitează doar la evenimentele politice, cum ar fi de exemplu bătăliile sau faptele conducătorilor. El 
cuprinde şi aspectele economice, sociale şi culturale (uneltele, ocupaţiile şi organizarea oamenilor, creaţiile 
artistice şi credinţele religioase, viaţa de zi cu zi etc.). 

Istoria este o relatare, o construcţie a unei imagini a trecutului făcută 
de oameni (i.e. istorici) care încearcă să descrie, să explice sau să 
facă perceptibile timpurile care s-au scurs. Indiferent de epoc i sau de 
metode şi oricare ar fi scopul subiacent al muncii istoricului, istoria 
este întotdeauna o construcţie umană, înscrisă în epoca în care este 
scrisă. 

Spre deosebire de povestirea ficţională , specia de povestire numită 
istorie nu este construită prin intuiţie intelectuală, ci pornind de la 
surse: documente scrise, istorie orală, obiecte etc. Prin interpretarea 
totalităţii acestor surse, istoria îşi propune să reconstituie diversele 
faţete ale trecutului. De-a lungul timpului, istoricii şi-au schimbat 
foarte mult felul de a interpreta trecutul şi perspectiva asupra 
faptelor sau a evenimentelor trecute, şi-au reevaluat sursele şi 
maniera de a aborda respectivele surse. 

Istoria, care nu este doar o reflecţie asupra trecutului, se construieşte în funcţie de regulile unei metode 
ştiinţifice. Aceasta a evoluat de-a lungul timpului, iar evoluţia acestei metode ştiinţifice poartă numele de 
istoriografie (cuvânt compus pornind de la nişte etimoane greceşti; în traducere directă înseamnă „istoria 
scrierii istoriei”). Metoda de cercetare a istoriei se sprijină pe un ansamblu de ştiinţe auxiliare care îl ajută pe 
istoric să îşi construiască povestirea. 

Istoria este şi o practică socială: prin felul în care este scrisă, istoria se înscrie în mod fundamental în epoca 
în care este scrisă şi joacă un rol de primă importanţă în epoca scrierii ei deoarece, fiind luată drept dovadă 
şi / sau garanţie a judecăţii acţiunilor omului, ea determină interpretările, interacţiunile şi comportamentele 
sociale prezente şi viitoare ale indivizilor. 



Historia, o alegorie a istoriei 
Pictură de Nikolaos Gysis (1892). 

Metoda istorică 


Metoda istorică este compusă din tehnici şi îndrumări prin care 
istoricii folosesc sursele primare şi alte dovezi empirice, inclusiv 
dovezi arheologice pentru a cerceta şi apoi scrie istoria drept relatări 
ale trecutului. întrebarea asupra naturii şi chiar a putinţei existenţei 
unei metode istorice solide este subiectul filo sofiei istoriei drept 
întrebare care ţine de epistemolog ie. Studiul metodei istorice şi al 
diferitelor feluri de a scrie istoria se numeşte istoriografie . 

Abordarea critică a surselor 

Abordarea critică a surselor (sau evaluarea informaţiei) este procesul 
de a evalua calităţile unei surse de informaţii, cum ar fi validitatea, 
încrederea şi relevanţa ei pentru subiectul cercetat. 

Gilbert J. Garraghan împarte abordarea critică a surselor în şase 
întrebări: 

1. Când a fost produsă sursa scrisă sau nescrisă (data)? 

2. Unde a fost produsă (locaţia)? 

3. De către cine a fost produsă (autorii)? 

4. Din ce materiaie pre-existente a fost produsă (analiza)? 

5. Sub ce formă iniţiaiâ a fost produsă (integritatea)? 

6. Care este valoarea ei ca dovadă prin ceea ce cuprinde ea (credibilitatea)? 

Primele patru sunt cunoscute drept critica superioară ; a cincea drept critica inferioară ; şi, împreună, drept 
critica externă. A şasea şi cea din urmă este numită critica internă. Laolaltă această abordare este numită 
critica surselor sau abordarea critică a surselor. 

R. J. Shafer asupra criticii externe: „Se afirmă uneori că funcţia ei este negativă, scutindu-ne de a folosi 
dovezi eronate; în timp ce critica internă are funcţia pozitivă de a ne spune cum să folosim dovezile găsite 
drept autentice.”!^^^ 

Observând că unele documente sunt acceptate drept complet de încredere, Louis Gottschalk a stipulat regula 
generală „pentru fiecare aspect în parte procesul de a stabili ce încredere putem avea în acesta trebuie făcut 
în mod separat şi indiferent de credibilitatea generală a autorului documentului.” Gradul de încredere al unui 
autor, luat în general, poate stabili o probabilitate de fundal pentru a aborda fiecare afirmaţie, dar fiecare 
dovadă extrasă trebuie cântărită în mod individual. 



Tucidide (circa 460-circa 400 î.Hr.) 
poreclit „tatăl istoriei ştiinţifice” 















Proceduri pentru surse care se contrazic una pe alta 

Bernheim (1889) şi Langlois & Seignobos (1898) au propus o procedură în şapte paşi pentru critica surselor 
în cadrul istoriei: 

1. Dacă toate sursele au căzut de acord asupra unui eveniment, istoricii pot considera 
evenimentul drept dovedit. 

2. Totuşi, nu se impune majoritatea; chiar dacă cele mai multe surse povestesc evenimentele 
într-un fel, acea versiune nu va prevala decât dacă trece testul analizei critice pe text (analiza 
textului). 

3. Sursa a cărei relatare poate fi confirmată prin referiri la autorităţi externe în unele părţi ale ei 
poate fi crezută în întregime chiar dacă este imposibil să confirmăm complet textul. 

4. Când două surse se contrazic asupra unui aspect, istoricul va prefera sursa cu cea mai mare 
autoritate, adică sursa creată de un expert sau de martorii oculari. 

5. Martorii oculari, în general, trebuie preferaţi în special în împrejurările în care observatorul 
obişnuit putea relata cu acurateţe ceea ce s-a aflat pe atunci şi, mai specific, când se referă la 
lucruri ştiute de majoritatea contemporanilor lor. 

6. Dacă două surse create în mod independent cad de acord asupra unui aspect, credibilitatea 
fiecăreia sporeşte semnificativ. 

7. Când două surse nu sunt de acord şi nu există un alt mijloc de a evalua ce spun ele, atunci 
istoricii vor prefera sursa mai apropiată de bunul simţ. 

Descrierile ulterioare ale metodei istorice de mai jos au căutat să depăşească credulitatea postulată de primul 
dintre paşii formulaţi în secolul al XlX-lea prin a afirma principii prin care relatările diferite nu sunt doar 
armonizate ci pentru a afla dacă o aserţiune găsită în una din surse poate fi considerată drept lipsită de 
încredere sau dimpotrivă, luată în sine. 


Principii de bază pentru a determina gradul de încredere 

Următoarele principii de bază ale criticii surselor au fost formulate de doi istorici scandinavi, Olden- 
Jorgensen (1998) şi Thuren (1997):!^^^ 

■ Sursele umane pot fi dovezi fizice (rămăşiţe trupeşti/relicve) cum ar fi amprentele; sau 
naraţiuni cum ar fi o declaraţie sau o scrisoare. Rămăşiţele trupeşti/relicvele sunt mai credibile 
decât naraţiunile. 

■ Orice sursă dată poate să fi fost falsificată sau coruptă. Indicaţii puternice asupra păstrării 
sursei în formă originală sporesc încrederea pe care o putem avea în ea. 

■ Cu cât o sursă este mai apropiată de evenimentul pe care pretinde că-l relatează, cu atât mai 
multă încredere putem avea că ea descrie corect istoric ceea ce s-a întâmplat. 

■ Un martor ocular este mai credibil decât o mărturie la mâna a doua, care este mai credibilă 
decât mărturia unor persoane care au auzit de la mărturii şi mai îndepărtate şi aşa mai 
departe. 

■ Dacă un număr de surse independente conţin acelaşi mesaj, credibilitatea mesajului sporeşte 
puternic. 

■ Tendinţa unei surse este motivaţia ei de a produce o anumită părtinire. Astfel de tendinţe 
trebuie minimizate sau suplimentate cu motivaţii contrare. 

■ Dacă se poate dovedi că un martor sau o sursă nu au un interes direct în a crea părtinire, 
credibilitatea mesajului creşte. 


Mărturiile oculare 



R. J. Shafer oferă această listă pentru a evalua mărturiile oculare: 

1. Este sensul real al aserţiunii diferit de sensul ei literal? Sunt folosite cuvintele în sensuri în 
care nu mai sunt folosite azi? Este o afirmaţie ironică (adică, înseamnă altceva decât afirmă)? 

2. Cât de bine putea observa autorul lucrurile pe care le relatează? Erau simţurile lui adecvate 
observaţiilor făcute? Era locaţia sa fizică adecvată vederii, auzirii, atingerii? Avea el din punct 
de vedere social abilitatea de a observa: înţelegea limba, avea expertiza necesară (de 
exemplu drept, ştiinţe militare); nu era intimidat de nevasta sa sau de poliţia politică? 

3. Cum a relatat autorul?, şi care era abilitatea sa de a face asta? 

1. Privind abilitatea sa de a relata, era părtinitor? Avea timpul necesar pentru a relata? Locul 
potrivit pentru a relata? Instrumente adecvate de a înregistra relatarea? 

2. Când a relatat el, relativ la observaţiile făcute? Curând? Mult mai târziu? Cincizeci de ani 
este mult mai târziu deoarece majoritatea martorilor oculari erau morţi iar cei care mai 
rămaseră puteau să fi uitat aspecte relevante. 

3. Care era intenţia autorului în relatarea sa? Pentru cine relata el? Era probabil ca publicul 
său să-i ceară sau să-i sugereze distorsionarea evenimentelor? 

4. Există indicii adiţionale asupra veracităţii avute în intenţie? Era el indiferent faţă de 
subiectul relatat, deci probabil nu intenţiona distorsionarea? A făcut afirmaţii care-i afectau 
reputaţia proprie, deci probabil nu căuta să distorsioneze? A oferit informaţii incidentale 
sau obişnuite, deci aproape cu certitudine nu avea intenţia de a induce în eroare? 

4. Par afirmaţiile sale inerent improbabile, de exemplu contrare naturii umane sau în conflict cu 
ceea ce cunoaştem azi? 

5. Ţineţi cont că unele feluri de informaţii sunt mai uşor de observat şi relatat decât altele. 

6. Există contradicţii interne în acel document? 

Louis Gottschalk adaugă o consideraţie adiţională: „Chiar când faptul discutat se putea să nu fie bine 
cunoscut, anumite feluri de informaţii sunt atât incidentale cât şi probabile în aşa mod încât eroarea sau 
falsul par improbabile. Dacă o inscripţie antică a unei căi romane ne spune că un anumit proconsul a clădit 
acea cale în timp ce Augustus era princeps, fără a dispune de altă coroborare ne putem îndoi că proconsulul 
a clădit într-adevăr calea, dar ar fi mai greu să ne îndoim că ea a fost făcută sub domnia lui Augustus. Dacă 
o reclamă informează cititorii 'Cafeaua A şi B poate fi cumpărată la orice băcănie la preţul neobişnuit de 
cincizeci de cenţi pe livră,' toate deducerile din reclamă fără coroborare pot fi puse la îndoială, cu excepţia 
faptului că exista o marcă de cafea pe piaţă numită 'Cafeaua A şi 


Mărturii indirecte 

Carraghan afirmă că cele mai multe informaţii provin de la martori indirecţi, oameni care nu erau prezenţi la 
faţa locului dar au auzit ce s-a petrecut de la alţii. Gottschalk afirmă că un istoric poate folosi mărturii din 
auzite acolo unde nu există texte primare. El scrie „în cazurile în care se foloseşte de martori secundari... el 
se întreabă: (1) Pe a cui mărturie primară se bazează afirmaţiile acestui martor secundar? (2) A relatat corect 
martorul secundar mărturia primară în întregul ei? (3) Dacă nu, ce detalii le-a raportat corect din mărturia 
primară? Răspunsuri satisfăcătoare la a doua şi a treia întrebare pot oferi istoricului întregul sau esenţa 
mărturiei primare care pentru matorul secundar poate fi singura cale de a fi aflat aceste lucruri. în astfel de 
cazuri sursa secundară este sursa 'originală' a istoricului, în sensul că ea este originea cunoaşterii lui. în ce 
priveşte dacă această sursă 'originală' este o relatare corectă a mărturiei primare, el testează credibilitatea ei 
la fel cum ar face-o cu însăşi mărturia primară.” Gottschalk adaugă, „Deci mărturia din auzite nu va fi 
respinsă de istoric, cum ar face-o un tribunal pentru simplul motiv că provine din auzite.”^^^ 


Tradiţia orală 



Gilbert Garraghan susţine că tradiţia orală poate fi acceptabilă dacă ea satisface una din două „condiţii 
generale” sau şase „condiţii particulare”, după cum urmează:^^^^ 

1. Condiţiile generale. 

1. Tradiţia trebuie să se bazeze pe o serie neîntreruptă de martori, pornind de la relatarea 
primară şi imediată a evenimentului martorilor vii intermediari de la care preluăm noi sau 
cel care a fost primul care l-a consemnat în scris. 

2. Trebuie să existe mai multe serii paralele şi independente de martori care relatează 
evenimentul discutat. 

2. Condiţiile particulare. 

1. Tradiţia trebuie să relateze un eveniment public important, de felul unuia cunoscut direct de 
un mare număr de persoane. 

2. Tradiţia trebuie să fi fost acceptată pe larg, cel puţin pentru un anume interval de timp. 

3. De-a lungul acelui interval de timp ea trebuie să nu fi cunoscut opoziţie, chiar din partea 
persoanelor care ar fi fost înclinate să o nege. 

4. Tradiţia trebuie să fi fost una de durată relativ limitată. [Altundeva Garraghan sugerează o 
limită maximă de 150 ani, cel puţin în culturile care excelează prin amintiri orale.] 

5. Spiritul critic trebuie să fi fost suficient de dezvoltat cât timp a durat tradiţia, iar mijloacele 
necesare investigaţiei critice trebuie să fi fost la dispoziţie. 

6. Persoanele cu spirit critic care ar fi contestat în mod sigur tradiţia - dacă ei ar fi considera- 
o falsă - trebuie să nu fi încercat asta. 

Pot exista şi alte metode de a verifica tradiţia orală, cum ar fi comparaţiile cu dovezile provenite din 
arheologie. 

Dovezi mai recente cu privire la încrederea sau neîncrederea potenţială în tradiţia orală provin din munca de 
teren din Africa de Vest şi Europa Răsăriteană.^^^^ 


Surse anonime 

Istoricii permit folosirea textelor anonime pentru a stabili fapte istorice.^^^^ 


Sinteza: raţionamentul istoric 

Odată ce bucăţile de informaţie devin disponibile ele trebuie evaluare în context, ipotezele pot fi formulate 
şi stabilite prin raţionamente istorice. 


Argumentul din cea mai bună explicaţie 

G. Behan McGullagh listează câteva condiţii pentru un argument din cea mai bună explicaţie care să fie de 
succes;!^^^^ 

1. Afirmaţia, împreună cu alte afirmaţii deja considerate drept adevărate, trebuie să implice alte 
afirmaţii care descriu date observabile şi disponibile. (Vom numi în continuare prima afirmaţie 
drept ipoteza iar afirmaţiile care descriu datele observabile le vom numi 'afirmaţii de 
observaţie'.) 

2. Ipoteza trebuie să aibă un domeniu explicativ mai mare decât alte ipoteze incompatibile cu ea, 
referitoare la acelaşi subiect; adică, ea trebuie să implice o varietate mai mare de afirmaţii de 



observaţie. 

3. Ipoteza trebuie să aibă o putere explicativă mai mare decât alte ipoteze incompatibile cu ea, 
referitoare la acelaşi subiect; adică, ea trebuie să facă afirmaţiile de observaţie mai probabile 
decât alte ipoteze concurente. 

4. Ipoteza trebuie să fie mai plauzibilă decât alte ipoteze incompatibile cu ea, referitoare la 
acelaşi subiect; adică, ea trebuie să fie implicată întrucâtva de o mai mare varietate de 
adevăruri acceptate decât alte ipoteze concurente; iar probabila ei negaţie trebuie implicată de 
mai puţine adevăruri acceptate şi să fie implicată mai puţin puternic decât a ipotezelor 
concurente. 

5. Ipoteza trebuie să fie mal puţin ad hoc decât alte ipoteze incompatibile cu ea, referitoare la 
acelaşi subiect; adică, ea trebuie să includă mai puţine presupoziţii despre trecut care nu sunt 
deja implicate într-o anumită măsură de adevărurile deja acceptate. 

6. Ipoteza trebuie să fie negată de mal puţine credinţe deja acceptate decât alte ipoteze 
incompatibile cu ea, referitoare la acelaşi subiect; adică, ea trebuie să implice în combinaţie cu 
adevărurile acceptate mai puţine afirmaţii de observaţie şi altfel de afirmaţii, toate considerate 
false. 

7. Trebuie să depăşească alte ipoteze incompatibile cu ea, referitoare la acelaşi subiect cu atât 
de mult încât, cu privire la caracteristicile de la 2 la 6, şansa este foarte mică de a fi depăşită 
de o altă ipoteză concurentă în aceste privinţe. 

McCullagh rezumă „dacă domeniul şi puterea explicativă sunt foarte mari, astfel încât ea explică un mare 
număr şi o mare varietate de fapte, mult mai multe decât orice explicaţie concurentă, atunci ea este probabil 
adevărată. 


Raţionamentul statistic 

McCullagh afirmă că forma acestui argument este următoarea:^^^^ 

1. Există o probabilitate (de grad Pi) că orice este un A este un B. 

2. Este probabil (de gradul P 2 ) că acesta este un A. 

3. Prin urmare, (relativ la aceste premize) este probabil (de gradul Pi x P 2 ) că acesta este un B. 
McCullagh oferă acest exemplu;!^^^^ 

1. în mii de cazuri literele V.S.L.M. apărând la sfârşitul unei inscripţii latineşti pe un mormânt 
redau sintagma Votum Solvit Libens Merito. 

2. Sub toate aparenţele literele V.S.L.M. stau pe acest mormânt la sfârşitul unei inscripţii latineşti. 

3. Prin urmare, aceste litere de pe acest mormânt redau sintagma „Votum Solvit Libens Merito”. 

Acesta este un silogism sub formă probabilistică, el foloseşte o generalizare formată prin inducţie logică din 
numeroase exemple (folosită drept premiză iniţială). 

Argumentul prin analogie 

Structura acestui argument este următoarea:^^^^ 

1. Un anumit lucru (obiect, eveniment, sau stare de lucruri) are proprietăţile Pi . . . Ş' Pn + i- 

2. Alt lucru are proprietăţile Pi. . . p^. 

3. Deci al doilea lucru are proprietatea p^ + i. 



McCullagh afirmă că un argument prin analogie, dacă e corect, este fie un „silogism statistic sub acoperire” 
sau e mai frumos explicat drept argumentul prin cea mai bună explicaţie. El este un silogism statistic atunci 
când este „stabilit printr-un mare număr şi varietate de exemple ale generalizării”; altfel, argumentul poate fi 
invalid deoarece proprietăţile de la 1 la n nu sunt legate de proprietatea n + 1, cu excepţia cazului în care 
proprietatea n + 1 este cea mai bună explicaţie a proprietăţilor de la 1 la n. Analogia, prin urmare, este 
necontroversată doar când este folosită pentru a sugera ipoteze şi nu drept argument decisiv (concluzie). 


Note 


1. ^ în privinţa acestui aspect al scrierii istoriei, există un larg consens între specialişti. Printre 
lucrările fundamentale în domeniul istoriografiei vezi: 

1. Aries, Philippe. Timpul istoriei. Bucureşti: Meridiane, 1997. 

2. Aron, Raymond. Introducere în filozofia istoriei. Bucureşti: Humanitas, 1997. 

3. Braudel, Fernand, Ecrits sur l'histoire, Paris, Flammarion, 1969. 

4. de Certeau, Michel. L'Ecriture de l'histoire. Paris: Gallimard, 1975. 

5. Prost, Antoine. Douze legons sur l'histoire. Paris: Editions du SeuiI, 1996. 

6. White, Flayden. Metahistory: The Historical Imagination in Nineteenth-Century Europe (htt 
p://books.google.com/books?id=v_DqhVZkQ2EC&printsec=frontcover&dq=metahistory&so 
urce=bl&0ts=upyn4c2tBh&sig=WDksQelX5uNC5srADeqlu77pdGM&hl=fr&ei=IBO9TcrDE8 
7oObWPvbgF&sa=X&oi=book_result&ct=result&resnum=7&ved=OCFsQ6AEwBg#v=onepa 
ge&q&f=false). Baltimore: The Johns Flopkins University Press, 1973. 

7. White, Flayden. The Content ofthe Form: Narrative Discourse and Historical 
Representation. Baltimore: The Johns Flopkins University Press, 1987. 

2. ^ Gilbert J. Garraghan and Jean Delanglez A Guide to Historical Method p. 168 

3. ^ A Guide to Historical Method, p. 118 

4. ^ Flowell, Martha & Prevenier, Walter(2001). From Reliable Sources: An Introduction to 
Flistorical Methods. Ithaca: Corneli University Press. ISBN: 0-8014-8560-6. 

5. ^Thuren, Torsten. (1997). Kăllkritik. Stockhoim: Almqvist & Wiksell. 

6. ^ A Guide to Historical Method, pp. 157-158 

7. ^ Understanding History, p. 163 

8. ^ A Guide to Historical Method, p. 292 

9. ^ Understanding History, 165-66 

LO. ^ A Guide to Historical Method, 261-262) 

LI. ^ Vezi J. Vansina, De la tradition orale. Essai de methode historique, tradus ca Oral Tradition 
as History, la fel ca şi studiul lui A. B. Lord asupra barzilor slavi în The Singer of Tales. 
Observaţi de asemenea saga islandeze, cum ar fi cele de Snorri Sturlason din secolul al XIII- 
lea şi K. E. Bailey, "Informed Controlled Oral Tradition and the Synoptic Gospels", Asia Journal 
of Theology [1991], 34-54. Compară cu Walter J. Ong, Orality and Literacy. 

L2. ^ Gottschalk,A Guide to Historical Method, 169) 

L3. ^ Justifying Historical Descriptions, p. 19 
L4. ^ Justifying Historical Descriptions, p. 26 
L5. ^ Justifying Historical Descriptions, 48 
L6. ^ Justifying Historical Descriptions, p. 47 
L7. ^ Justifying Historical Descriptions, p. v85 

